recursal/SuperWikiNEXT-32B huggingface dataset:
Ο **Σίμων Β΄**, γαλλ. Simon II (π. 1068 - π. 1104) από τον Οίκο τού Μονφόρ ήταν κύριος τού Μονφόρ (1092-π.1104).

Ο θυρεός τού κυρίου τού Μονφόρ.

Βιογραφία
---------

Ήταν ο τρίτος γιος τού Σίμων Α΄ κυρίου τού Μονφόρ και της Αγνής τού Οίκου της Νορμανδίας, κόρης και κληρονόμου τού Ριχάρδου κόμη τού Εβρέ.

Το 1092 ο δευτερότοκος αδελφός του Ριχάρδος απεβίωσε στη μάχη και ο Σίμων Β΄ τον διαδέχθηκε. Το 1098 o Ροβέρτος Β΄ δούκας της Νορμανδίας έλειπε σε Σταυροφορία και ο αδελφός του Γουλιέλμος Β΄ της Αγγλίας και επίτροπος της Νορμανδίας πολιόρκησε τον Σίμωνα Β΄, ο οποίος άντεξε με επιτυχία. Ο πατέρας των δύο πρώτων, ο Γουλιέλμος Α΄ της Αγγλίας, ήταν 2ος εξάδελφος της Αγνής τού Εβρέ, μητέρας τού Σίμωνα Β΄. O Σίμων Β΄ απεβίωσε χωρίς κληρονόμους και άφησε την κυριότητα τού Μονφόρ στον επόμενο αδελφό του Αμωρί Γ΄.

Πηγές
-----

* André Châtelain, Châteaux forts et féodalité en Ile de France, du XIème au XIIIème siècle, (Nonette, 1983), 20.
* Frank Barlow, William Rufus, (University of California Press, 1983), 394.

Παραπομπές
----------

1. ↑  Ανακτήθηκε στις 26  Νοεμβρίου 2018.
Ο **Σίμων**, γεωργιανά: სიმონი Σίμον, (γενν. 1771) από τον Οίκο των Μπαγκρατιόνι ήταν φυσικός γιος τού πρίγκιπα Βαγράτ τού Ιμερέτι και εγγονός τού βασιλιά Αλέξανδρου Ε΄ τού Ιμερέτι.

Βιογραφία
---------

Είχε έναν γιο, τον Ροστόμ, οι απόγονοι του οποίου, σε αντίθεση με τους γόνους των βασιλικών Ιμερετίων, δεν αναγνωρίστηκαν σε πριγκιπικό βαθμό από τη Ρωσική Αυτοκρατορία μετά την προσάρτηση τού Ιμερέτι το 1810. Αντίθετα, υποβιβάστηκαν στον βαθμό των άτιτλων ευγενών (*aznauri*) με το επώνυμο Μπαγκρατιόνι και αναφέρονται ως τέτοιοι στον κατάλογο των Ιμερετίων ευγενών, που επιβεβαίωσε ο τσάρος το 1850. Από το 2015, είναι οι μόνοι επιζώντες εξ αρρενογονίας γραμμής απόγονοι τού βασιλικού οίκου τού Ιμερέτι. Το οικογενειακό τους χωριό είναι το Γκβανκίτι, στο Ιμερέτι.

Βιβλιογραφικές αναφορές
-----------------------

1. ↑  Dumin, S.V. επιμ. (1996). (στα Russian). Moscow: Linkominvest. σελ. 92.  Missing or empty `|title=` (βοήθεια)CS1 maint: Μη αναγνωρίσιμη γλώσσα (link)
|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Θέματα της Κελτικής μυθολογίας |
| --- |
|  |
| Κελτικός πολιτισμός | 
* Αλφάβητο Όγκχαμ
* Δρυίδες
* Κελτικές γλώσσες
* Ρούνοι
 |  |
|  |
| Θεότητες | 
* Άρμετ
* Γκοϊβένου
* Έθνι
* Επόνα
* Ερίου
* Κέριντγουεν
* Κερνούνος
* Κίαν
* Κρέιγνε
* Λουγ
* Λούχτα
* Μανάνναν
* Μιοχ
* Μόρριγαν
* Μπαβ
* Μπάλορ
* Μπρες
* Μπρίγκιντ
* Νουάντου
* Ντάγδα
* Ντάνου
* Ντίαν Κεχτ
* Όγμα
* Ρίανον
* Τούιρεν
* Φαντ
 |
|  |
| Φυλές και γεγονότα | 
* Κούλεϊ
* Μόι Τούραχ
* Τουάθα ντε Ντανάν
* Φομόριαν
 |
|  |
| Λατρεία και εορτές | 
* Ίμπολκ
* Λούγνασαδ
* Μπελτέιν
* Σόουιν
 |
|  |
| Κύκλος του Όλστερ | 
* Κόνορ μακ Νέσσα
* Κουχούλιν
* Μάεβ
* Νες
* Νάσι
* Ντέιρντρε
* Φέργκους
 |

 |

Στην ιρλανδική μυθολογία, **Μόι Μελ** (ιρλ. *Magh Mell*) ονομαζόταν ένα μυθικό βασίλειο που πήγαινε κάποιος μετά τον θάνατο και/ή τη δόξα. Ήταν ένας επίγειος παράδεισος και η τοποθεσία του θεωρούνταν είτε κάποιο νησί δυτικά της Ιρλανδίας ή ένα βασίλειο στον ωκεανό. Αρρώστια και θάνατος δεν υφίστανται: υπάρχει αιώνια νεότητα, ομορφιά κι ευτυχία. Μοιάζει με τα Ηλύσια Πεδία της ελληνικής μυθολογίας και τη Βαλχάλλα της σκανδιναβικής μυθολογίας.

Σύμφωνα με το θρύλο, άρχοντας του Μόι Μελ ήταν ο βασιλιάς των Φομόριαν **Τέθρα**, ή συχνότερα ο Μανάνναν μακ Λιρ. Η ύπαρξή του επεκτείνεται από τους παγανιστικούς χρόνους μέχρι και την πρώτη περίοδο του Χριστιανισμού. Σε μεταγενέστερες ιστορίες, το μυθικό αυτό βασίλειο αποτελεί περισσότερο έναν επίγειο παρά μετά θάνατον παράδεισο, όπου μπορούσαν να φτάσουν ήρωες που αναζητούσαν περιπέτειες ταξιδεύοντας δυτικά της Ιρλανδίας, συχνά βρίσκοντας στο δρόμο τους θύελλες και καταιγίδες, καθώς και άλλα φανταστικά νησιά πριν τον τελικό τους προορισμό.
Στην ιρλανδική μυθολογία, **Μόι Τούραχ** (ιρλ. *Magh Tuireadh*) είναι το όνομα μιας τοποθεσίας, όπου πραγματοποιήθηκαν δυο μάχες των Τουάθα ντε Ντανάν. Σήμερα, η τοποθεσία πιστεύεται ότι βρίσκεται στο Κόνναχτ, τη δυτική επαρχία της Ιρλανδίας.

Η Πρώτη Μάχη
------------

Κατά την άφιξή τους στην Ιρλανδία, οι Τουάθα ντε Ντανάν με αρχηγό το Νουάντου πολέμησαν εναντίον των Fir Bolg, των μέχρι τότε κατοίκων της Ιρλανδίας. Οι Τουάθα ντε Ντανάν κέρδισαν τη μάχη, αλλά ο βασιλιάς Νουάντου έχασε το χέρι του.

Η Δεύτερη Μάχη
--------------

Με αρχηγό το Λουγ, οι Τουάθα ντε Ντανάν πολέμησαν εναντίον των Φομόριαν και του αρχηγού τους, Μπάλορ. Οι Τουάθα ντε Ντανάν νίκησαν, αλλά ο βασιλιάς Νουάντου σκοτώθηκε από τον Μπάλορ κι αυτός με τη σειρά του από το Λουγ. 
Μετά το τέλος της μάχης, ο Λουγ βρήκε τον Μπρες, πρώην βασιλιά και τύραννο των Τουάθα ντε Ντανάν, μόνο και αβοήθητο στο πεδίο της μάχης. Ο Λουγ του χάρισε τη ζωή, με αντάλλαγμα ο Μπρες να διδάξει στους Τουάθα ντε Ντανάν τη γεωργία. Επίσης, η θεά Μπαβ ή (Μόριγκαν) απήγγειλε μια προφητεία για το τέλος του κόσμου.

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Θέματα της Κελτικής μυθολογίας |
| --- |
|  |
| Κελτικός πολιτισμός | 
* Αλφάβητο Όγκχαμ
* Δρυίδες
* Κελτικές γλώσσες
* Ρούνοι
 |  |
|  |
| Θεότητες | 
* Άρμετ
* Γκοϊβένου
* Έθνι
* Επόνα
* Ερίου
* Κέριντγουεν
* Κερνούνος
* Κίαν
* Κρέιγνε
* Λουγ
* Λούχτα
* Μανάνναν
* Μιοχ
* Μόρριγαν
* Μπαβ
* Μπάλορ
* Μπρες
* Μπρίγκιντ
* Νουάντου
* Ντάγδα
* Ντάνου
* Ντίαν Κεχτ
* Όγμα
* Ρίανον
* Τούιρεν
* Φαντ
 |
|  |
| Φυλές και γεγονότα | 
* Κούλεϊ
* Μόι Τούραχ
* Τουάθα ντε Ντανάν
* Φομόριαν
 |
|  |
| Λατρεία και εορτές | 
* Ίμπολκ
* Λούγνασαδ
* Μπελτέιν
* Σόουιν
 |
|  |
| Κύκλος του Όλστερ | 
* Κόνορ μακ Νέσσα
* Κουχούλιν
* Μάεβ
* Νες
* Νάσι
* Ντέιρντρε
* Φέργκους
 |

 |
*Domovoy* από τον Ρώσο εικονογράφο Ιβάν Μπιλίμπιν (1934)
Στην σλαβική μυθολογία και λαογραφία, το **Ντομοβόι** (ρωσικά: Домово́й, πολωνικά: Domowyk, σερβικά, ουκρανικά: Домовик) είναι πνεύμα του σπιτιού, της οικογένειας και του νοικοκυριού. Θεωρείται το πνεύμα των συγγενών και των προγόνων της οικογένειας. Σύμφωνα με τον Ρώσο λαογράφο Καγκάροβ, το Ντομοβόι αποτελεί προσωποποίηση του **Ροντ** (κυριλλικά: Род), του υπέρτατου θεού των προγόνων, της συγγένειας και της μοίρας. Συχνότερα αναπαρίσταται ως μοναχική θεότητα, ενώ ορισμένες φορές αναπαρίσταται με μια θηλυκή σύντροφο και θεά του νοικοκυριού, **Ντομάνια**. Το Ντομοβόι εμφανίζεται λαμβάνοντας διάφορες μορφές και ικανότητες.

Δείτε επίσης
------------

* Σλαβική μυθολογία

Σχόλια
------

1. ↑  προφ. *Νταμαβόι*

Παραπομπές
----------

1. ↑  Máchal, Jan (1918). "Slavic Mythology". In L. H. Gray (ed.). *The Mythology of all Races*. Vol. III, *Celtic and Slavic Mythology*. Boston. pp. 217–389.
2. ↑  Ivanits, Linda J. (1989). *Russian Folk Belief*. M. E. Sharpe. ISBN 9780765630889.
3. ↑  Mathieu-Colas, Michel (2017). "Dieux slaves et baltes" (PDF). *Dictionnaire des noms des divinités*. France: Archive ouverte des Sciences de l'Homme et de la Société, Centre national de la recherche scientifique.
4. ↑  Ivanits, Linda J. (1989). *Russian Folk Belief*. M. E. Sharpe. ISBN 9780765630889.
Ο **Μωυσής**, Εκκλησιαστικά Σλαβονικά: Мѡѷсе́й, βουλγαρ.: Мойсей (απεβ. 976) από τη Δυναστεία Κομητόπουλων ήταν Βούλγαρος ευγενής.

Ο Σαμουήλ, αδελφός του Μωυσή.

Βιογραφία
---------

Ήταν γιος του Νικολάου κόμη και της Ριψιμία της Αρμενίας. Αδελφοί του ήταν οι Δαυίδ, Ααρών και Σαμουήλ. 

Έπειτα από την κατάληψη των ανατολικών μερών της Βουλγαρίας από τους Ρωμαίους το 971, αυτός και οι αδελφοί του συνέχισαν να πολεμούν στη δύση. Εξουσίαζαν μαζί και διαίρεσαν το βασίλειο σε τέσσερα μέρη: η έκταση του Μωυσή ήταν γύρω από τον ποταμό Στρούμιτσα, από όπου έπρεπε να ξεκινά επιθέσεις εναντίον των περιοχών του Αιγαίου της Ρωμανίας.

Το 976 ο Βουλγαρικός στρατός ανέλαβε μία μεγάλη επίθεση από όλα τα σύνορα και ο Μωυσής οδήγησε τα στρατεύματα στις Σέρρες. Κατά την πολιορκία της πόλης, χτυπήθηκε μοιραία από μία πέτρα και έπειτα σφαγιάσθηκε από ένα εχθρικό ξίφος. Το ίδιο έτος χάθηκε ο Δαυίδ και ο Ααρών φονεύθηκε από τον Σαμουήλ, έτσι όλη η εξουσία περιήλθε στα χέρια του Σαμουήλ, που έγινε τσάρος το 997, έπειτα από το τέλος του Ρομάν, τελευταίου ηγεμόνα της προηγούμενης δυναστείας του Κρούμου.

### Άλλη άποψη

Σύμφωνα με άλλη εκδοχή, ο Συμεών Α΄ της Βουλγαρίας (πάππος του Ρομάν) είχε πολλά παιδιά. Ένα από αυτά, ο Ιβάν, νυμφεύτηκε μία Αρμένια στην Καισάρεια· ο Μωυσής και ο Ααρών ήταν γιοί του Ιβάν. Επίσης σύμφωνα με την ίδια εκδοχή, ο Μωυσής επέζησε και παρέμεινε σε δράση δίπλα στον Σαμουήλ, εναντίον του εχθρού, ως το 986 τουλάχιστον.

Παραπομπές
----------

1. ↑  Darryl Roger Lundy: (Αγγλικά) *The Peerage*.

Πηγές
-----

* Nicholas Adontz. Samuel l'Armenien, Roi des Bulgares. Bruxelles, Palais des academies, 1938. Published also in: Etudes Armeno-Byzantines. Livraria Bertrand. Lisbonne, 1965, Pp. 347 - 407
Το **ριζάρι** ή **αλιζάρι** ή και **μπογιά** (*Rubia tinctorum*) είναι αυτοφυής θάμνος που φύεται στη νότια Ευρώπη και την νοτιοδυτική Ασία. Το επίσημο όνομά του είναι *ερυθρόδανο το βαφικό* ή *ρούβια η βαφική* (*Rubia tinctorum*). Το φυτό είναι αγγειόσπερμο, δικοτυλήδονο, και ανήκει στην οικογένεια των Ερυθροδανοειδών (Rubiaceae). Το ριζάρι ήταν ιδιαίτερα χρήσιμο στο παρελθόν, γιατί από την ρίζα του παραγόταν μία κόκκινη χρωστική, κατάλληλη για βαφή νημάτων. Στην Θεσσαλία, στα Αμπελάκια, δημιουργήθηκε από τον 18ο αιώνα ο πρώτος αγροτικός συνεταιρισμός που ασχολείτο με τη βαφή των νημάτων από το ριζάρι, τα οποία κατέκτησαν τις ευρωπαϊκές αγορές. Η βαφή που προκύπτει από το ριζάρι έχει ως κύριο συστατικό την αλιζαρίνη. Η χρήση του ριζαριού εγκαταλείφθηκε όταν η χημική βιομηχανία παρήγαγε την ένωση ανιλίνη που έδινε το ίδιο αποτέλεσμα. 

Τα πασχαλινά αυγά βαμμένα με ριζάρι εκτός από το μοναδικό χρώμα τους είναι και ανεξίτηλα. Δεν βάφουν τα χέρια, ενώ η βαφή δεν εισχωρεί και στο εσωτερικό τους. Το αποτέλεσμα που δίνει είναι ένα βαθύ κόκκινο χρώμα.

Παραπομπές
----------

1. ↑  arxaiologia.gr Το ριζάρι και η τεχνολογία του

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ριζάρι**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ριζάρι** |

* Πώς να βάψετε αυγά με ριζάρι
Η **Μόα Ελίν Μαριάν Χιέλμερ** (γεννημένη στις 19 Ιουνίου 1990) είναι σουηδή αθλήτρια η οποία αγωνίζεται στα 200 και 400 μέτρα. Η Χιέλμερ γεννήθηκε στη Στοκχόλμη. Κέρδισε ασημένιο μετάλλιο στο Ευρωπαϊκό Πρωτάθλημα Νέων το 2011 στην Οστράβα. Έσπασε το σουηδικό ετήσιο ρεκόρ στα 400 μέτρα στις 14 Αυγούστου 2011 και στη συνέχεια νίκησε δύο φορές στο Ευρωπαϊκό Πρωτάθλημα στο Ελσίνκι το 2012. Στις 29 Ιουνίου 2012 κέρδισε χρυσό μετάλλιο στο Ευρωπαϊκό Πρωτάθλημα Στίβου 2012 στο Ελσίνκι όταν κέρδισε το τελικό των 400 μέτρων όπου και έθεσε νέο σουηδικό ρεκόρ στα 51.13 δευτερόλεπτα. Είχε θέσει τους προηγούμενους χρόνους ρεκόρ στον ημιτελικό της προηγούμενης μέρας.

Στις 13 Δεκεμβρίου 2013 η Χιέλμερ αποκάλυψε ότι ήταν έγκυος και δεν θα αγωνιζόταν κατά τη διάρκεια του 2014.

Παραπομπές
----------

1. ↑  *World Athletics Database*. 236782.
2. ↑  «Startsida». friidrott.se. Ανακτήθηκε στις 8 Αυγούστου 2012.
3. ↑  Bonnamy-Dalchow, Jens (29 Ιουνίου 2012). «European Athletics Championships» (PDF). σελ. 1. Αρχειοθετήθηκε από το πρωτότυπο (PDF) στις 9 Ιανουαρίου 2015. Ανακτήθηκε στις 29 Αυγούστου 2013.
4. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Moa Hjelmer στο Wikimedia Commons
Συντεταγμένες: 33°25′N 43°18′E﻿ / ﻿33.417°N 43.300°E﻿ / 33.417; 43.300

Αεροφωτογραφία του Ραμάντι το 2008
Το **Ραμάντι** (αραβικά: الرمادي) είναι πόλη στο κεντρικό Ιράκ, περίπου 100 χιλιόμετρα δυτικά της Βαγδάτης, και πρωτεύουσα του κυβερνείου Αλ Ανμπάρ. Το Ραμάντι υπολογίστηκε ότι το 2011 είχε περίπου 375.000 κατοίκους και είναι η μεγαλύτερη πόλη στο κυβερνείο. Είναι κτισμένο κατά μήκος του Ευφράτη.

Ιστορία
-------

Στην περιοχή υπήρχαν οικισμοί από την αρχαιότητα, αλλά ο σύγχρονος οικισμός ιδρύθηκε το 1869 από την Οθωμανική Αυτοκρατορία ώστε να εγκατασταθεί εκεί η αραβική νομαδική φυλή Ντουλάιμ. Σήμερα η σουνιτική φυλή Ντουλαίμ αποτελεί τη πλειονότητα των κατοίκων της πόλης. Η πόλη αναπτύχθηκε ως σημείο αναχώρησης των καραβανιών για τη Δαμασκό και το Αμμάν. 

Κατά τη διάρκεια της εκστρατείας της Μεσοποταμία κατά τον Α΄ΠΠ, οι Βρετανοί αντιμετώπισαν το Σεπτέμβριο του 1917 τον Οθωμανικό στρατό. Η μάχη εξελίχθηκε γρήγορα και οι Οθωμανοί παραδόθηκαν, με αποτέλεσμα το Ραμάντι να περάσει στην κατοχή των Βρετανών. Το 1955 στο Ραμάντι κατασκευάστηκε ένα φράγμα επί του Ευφράτη.

Από το 2003 μέχρι το 2006, το Ραμάντι υπήρξε εστία αντίστασης έναντι των αμερικανικών στρατευμάτων.

Παραπομπές
----------

1. ↑  Ανακτήθηκε στις 28  Ιουνίου 2019.
2. ↑  IRAQ www.citypopulation.de
3. ↑  Al-Ramādī *Encyclopædia Britannica*

Εξωτερικοί σύνδεσμοι
--------------------

* Πολυμέσα σχετικά με το θέμα  Ramadi στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 147949609
* LCCN: n2003122200
* GND: 7862490-3

 |

 |
Ο **Ντομινίκ Ανέλ** (γαλλ. *Dominique Anel*, περ. 1679 – περ. 1730) ήταν Γάλλος γενικός ιατρός και χειρουργός.

Βιογραφία
---------

Ο Ανέλ γεννήθηκε στην Τουλούζη και σπούδασε ιατρική στο Πανεπιστήμιο του Μονπελιέ και στο Παρίσι. Κατόπιν υπηρέτησε ως χειρουργός του γαλλικού στρατού στην Αλσατία και, μετά από δύο χρόνια στη Βιέννη, πήγε στην Ιταλία και υπηρέτησε στον αυστριακό στρατό. Το 1710 δίδασκε χειρουργική στη Ρουέν, από εκεί μετακόμισε στη Γένοβα και το 1716 εγκαταστάθηκε πλέον στο Παρίσι, όπου ασκούσε ιδιωτικά την ιατρική. Από εκεί και πέρα διετέλεσε κατά καιρούς ιατρός του βασιλιά Λουδοβίκου ΙΔ΄ της Γαλλίας, του Γερμανού Αυτοκράτορα Καρόλου ΣΤ΄ και άλλων ηγεμόνων της Ευρώπης.

Ο Ντομινίκ Ανέλ επενόησε μια νέα μέθοδο εγχειρήσεως των ανευρυσμάτων, γνωστή μετέπειτα ως «εγχείρηση Ανέλ-Χούντερ», ενώ έγινε διάσημος για την επιτυχημένη χειρουργική θεραπεία του οφθαλμικού συριγγίου (*fistula lacrymalis*): κατά τη διαμονή του στη Γένοβα εφεύρε για την εγχείρηση αυτή μία λεπτότατης αιχμής σύριγγα που είναι γνωστή με το όνομά του.

Παραπομπές
----------

1. 1 2   Μία ή περισσότερες προτάσεις από το προηγούμενο κείμενο ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Anel, Dominique» *Εγκυκλοπαίδεια Μπριτάννικα* **2** (11η έκδοση) Cambridge University Press, σελ. 2

Πηγές
-----

* Πάτσης, Χάρης, επιμ.. «Ανέλ, Δομήνικος». *Νέα Ελληνική Εγκυκλοπαίδεια*. **5**, σελ. 605.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ιατρική
* Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 290628154
* LCCN: n82163530
* ISNI: 0000 0003 9579 7165
* GND: 124566782
* SUDOC: 081272200
* BNF: cb10341271t (data)
* NKC: ola2008460021

 |

 |
Η **ερυθρά σανδαράχη** (αγγλ. realgar) είναι θειούχο ορυκτό του αρσενικού με χημικό τύπο AsS. Το όνομά της προέρχεται από το αρχ. "σανδαράκη", το οποίο θεωρείται δάνειο από κάποια ανατολική γλώσσα, ενώ ο αγγλικός όρος προέρχεται από την αραβική φράση "rahj al ghar", δηλ. "η σκόνη του ορυχείου". Μερικές φορές αναφέρεται και ως "αρσενολίτης". Είναι, μαζί με τη συγγενική της κίτρινη σανδαράχη από τα ελάχιστα διαφανή και μικρής σκληρότητας σουλφίδια. Η κρυσταλλική δομή της μοιάζει με του θείου, το οποίο, στην οκτατομική μορφή του, σχηματίζει δακτυλίους από οκτώ άτομα θείου (S8). Ανάλογα, η ερυθρά σανδαράχη εμφανίζει παρόμοια δομή, σχηματίζοντας δακτυλίους του τύπου As4S4. Η παρουσία των ατόμων αρσενικού είναι που μεταβάλλει τη δομή του κρυστάλλου, προκαλώντας την κρυστάλλωση της ερυθράς σανδαράχης στο μονοκλινές, αντί του ορθορομβικού (θείο).

Ανευρίσκεται σε υδροθερμικές φλέβες χαμηλών θερμοκρασιών, σε αποθέσεις θερμών πηγών και ως προϊόν κρυσταλλώσεως θειούχων ηφαιστειακών ατμίδων (φουμαρόλες, συνδεδεμένη με άλλα ορυκτά του αρσενικού και του αντιμονίου. Ανευρίσκεται, επίσης, μερικές φορές σε ανθρακικά και αργιλικά ιζηματογενή πετρώματα.

Είναι ασταθές ορυκτό και εξαλλοιώνεται εύκολα σε παρασανδαράχη και, τελικά, σε σκόνη, η οποία είναι μίγμα κίτρινης σανδαράχης και αρσενολίτη (As2O3). Η διαδικασία αυτή επιταχύνεται με την έκθεση στο φως, γι' αυτό και τα δείγματά της φυλάσσονται σε φωτοστεγείς θήκες. Όταν η ερυθρά σανδαράχη κονιοποιηθεί, αναδίδει έντονη οσμή σκόρδου.

Η οικονομική της σημασία είναι μικρή. Χρησιμοποιείται για την παρασκευή αρσενικού (επουσιώδες ορυκτό του), ενώ παλαιότερα, σε μορφή σκόνης, προστίθονταν σε πυροτεχνήματα για να προσδώσει έντονο λευκό φως.

Όμορφα δείγματα ερυθράς σανδαράχης υπάρχουν στη Σαξονία, στη Ρουμανία (περιοχή Baia Sprie), στην Τσεχία, στη Ρωσία, στην Κίνα και στις ΗΠΑ.

Πηγές
-----

* Τμήμα Γεωλογίας Αριστοτελείου Πανεπιστημίου Θεσσαλονίκης
* Mindat.org
* Galleries.com
* Handbook of Mineralogy

Βιβλιογραφία
------------

* James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
Ο **Σανγκλιού** (αγγλικά: Xiangliu) είναι ο μοναδικός γνωστός δορυφόρος του μεταποσειδώνιου αντικειμένου 225088 Γκόνγκονγκ.
Ο αργός ρυθμός περιστροφής του Γκόνγκονγκ, σε σύγκριση με τα άλλα ΜΠΑ, επέτρεψε τη δυνατότητα ύπαρξης ενός δορυφόρου ο οποίος επιβράδυνε την περιστροφή του, μέσω παλιρροϊκής θέρμανσης. Το 2016, η ανάλυση των εικόνων του Χαμπλ του Γκόνγκονγκ που είχαν ληφθεί το 2010, αποκάλυψαν ένα δορυφόρο σε τροχιά σε απόσταση τουλάχιστον 15.000 χλμ. Υποθέτοντας ότι ο δορυφόρος και το πρωτεύον σώμα έχουν ίσες λευκαύγειες, ο δορυφόρος αρχικά υπολογίστηκε πως έχει περίπου 300 χιλιόμετρα διάμετρο. Η ανακάλυψη ανακοινώθηκε στη σύσκεψη DPS48, στις 17 Οκτωβρίου του 2016. Ο δορυφόρος είναι μάλλον πολύ μικρός και σκοτεινός, για να επηρεάσει τις εκτιμήσεις για το μέγεθος του Γκόνγκονγκ. Περαιτέρω αναλύσεις τον Μάιο του 2017, επιβεβαίωσαν ότι ο δορυφόρος βρίσκεται σε τροχιά γύρω από τον 225088 Γκόνγκονγκ.

Με βάση παρατηρήσεις του Χαμπλ, που έγιναν μεταξύ Οκτωβρίου και Δεκεμβρίου του 2017, η τροχιά και φυσικές ιδιότητες του δορυφόρου μπόρεσαν να εκτιμηθούν λεπτομερέστερα. Η τροχιά έχει μια σχετικά υψηλή εκκεντρότητα, της τάξης του 0,31, που είναι αποτέλεσμα μιας εγγενώς εκκεντρικής τροχιάς και μίας αργής παλιρροϊκής εξέλιξης, ή που προκαλείται από τον μηχανισμό Κοζάι. Η δυναμική της τροχιάς δείχνει ότι ο δορυφόρος είναι μικρός, λιγότερο από 100 χιλιόμετρα (62 μίλια) σε διάμετρο, υποδεικνύοντας μια λευκαύγεια πολύ υψηλότερη από αυτή του Γκόνγκονγκ. Ο δορυφόρος είναι πολύ λιγότερο κόκκινος από τον Γκόνγκονγκ. Η χρωματική διαφορά των ΔV-R=0,43 ± 0,17 βαθμών μεταξύ πρωτεύοντος και δορυφόρου είναι η μεγαλύτερο ανάμεσα σε όλες τις γνωστά διπλά μεταποσειδώνια αντικείμενα.

Ο Γκόνγκονγκ και ο δορυφόρος του από το ΔΤΧ.
Συντεταγμένες: 41°27′24″N 31°47′12″E﻿ / ﻿41.45667°N 31.78667°E﻿ / 41.45667; 31.78667

Η **Σανδαράκη** (αρχαία ελληνικά: *Σανδαράκη*, λατινικά: *Sandaraca*) ήταν παράκτια πόλη στην Αρχαία Βιθυνία, σε απόσταση 90 σταδίων ανατολικά του Ποταμού Οξίνη.

Η τοποθεσία της βρίσκεται πλησίον του Ζονγκουλντάκ, στη Μικρά Ασία.

Παραπομπές
----------

1. ↑  (Αρχαία Ελληνικά) Αρριανός. «Περίπλους του Ευξείνου Πόντου». *Περίπλους του Ευξείνου Πόντου*. **σ. 14**.
2. ↑  (Αρχαία Ελληνικά) Ανώνυμος, *Περίπλους του Ευξείνου Πόντου*, σ. 4.
3. ↑  (Αγγλικά) Talbert, Richard, επιμ. (2000). *Barrington Atlas of the Greek and Roman World*. Princeton University Press. σελ. 86, καθώς και συνοδευτικές σημειώσεις καταλόγου.
4. ↑  (Αγγλικά) Lund University. «Digital Atlas of the Roman Empire». *Digital Atlas of the Roman Empire*. .

Πηγές
-----

 Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα:   
(Αγγλικά) Smith, William, επιμ. (1854–1857). «Sandaraca». *Dictionary of Greek and Roman Geography*. Λονδίνο: John Murray.
Το **Σίτουε** (*Sittwe*), παλαιότερα γνωστό ως **Ακυάμπ** (*Akyab*), είναι πόλη, λιμάνι και δήμος της Μιανμάρ, πρωτεύουσα της Πολιτείας Ρακάιν. Είναι κτισμένη πάνω σε ένα προσχωσιγενές νησί, στις κοινές εκβολές των ποταμών Καλαντάν, Μάγιου και Λαι Μρο στον Κόλπο της Βεγγάλης. Ο πληθυσμός του Σίτγουε ήταν 147.899 κάτοικοι κατά την απογραφή του 2014, γεγονός που την καθιστά τη δέκατη σε πληθυσμό πόλη της Μιανμάρ. Ο ομώνυμος δήμος καταγράφηκε στην ίδια απογραφή με 150.735 κατοίκους. Η πόλη είναι η έδρα του ομώνυμου Διαμερίσματος Σίτουε.

Η πόλη εξάγει ρύζι από τους ορυζώνες του Διαμερίσματος Σίτουε, ενώ υπάρχει και εργοστάσιο επεξεργασίας (αποφλοιώσεως) του ρυζιού.

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 9  Ιουλίου 2017.
2. ↑  *Census Report*. The 2014 Myanmar Population and Housing Census. **2**. Naypyitaw: Ministry of Immigration and Population. Μάιος 2015. σελ. 59.

Πηγές
-----

* Το λήμμα «Ακυάμπ» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 536

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 235690929
* GND: 4754266-4

 |

 |
Στην ελληνική μυθολογία με το όνομα **Σίρις** είναι γνωστή η «επώνυμη ηρωίδα» (δηλαδή το πρόσωπο που έδωσε το όνομά του) της πόλεως Σίρις, στον Κόλπο του Τάραντα, στην Ιταλία.

Η Σίρις γενεαλογείται ως θυγατέρα του Μόργητα, βασιλιά στην Ιταλία. Τη θεωρούσαν επίσης ως μία από τις Νηρηίδες και την πρώτη σύζυγο του βασιλιά Μεταπόντου. Είναι πιθανό ότι ο Μετάποντος την έδιωξε για να παντρευτεί την Άρνη, κόρη του Αιόλου. Σύμφωνα με μία παράδοση, η Σίρις είχε δύο γιους, τον Αίολο και τον Βοιωτό, τους οποίους μετά από καιρό έβαλε να σκοτώσουν την `Αρνη.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
Χάρτης της Νέας Ιρλανδίας
Η **Νέα Ιρλανδία** είναι νησί στην Παπούα Νέα Γουινέα και είναι από τα μεγαλύτερα νησιά του Αρχιπελάγους του Βίσμαρκ. Η Νέα Ιρλανδία έχει πλούσια βλάστηση και καλύπτεται από τροπικό δάσος. Είναι μακρόστενο νησί και έχει το σχήμα μουσκέτου. Η ψηλότερη κορυφή είναι η Ταρόν με ύψος 2.379 μέτρα. Ο πρώτος Ευρωπαίος που ήρθε στο νησί ήταν ο Ολλανδός Γουίλεμ Σχούτεν το 1616. Το 1914 έγινε τμήμα της Γερμανικής Γουινέας και οι Γερμανοί κατασκεύασαν τους πρώτους δρόμους στο νησί. Κατά τη διάρκεια της γερμανικής αποικιοκρατίας στο νησί, το νησί ήταν γνωστό ως **Νέο Μεκλεμβούργο**. Κατά τον Β΄παγκόσμιο πόλεμο πέρασε στην κατοχή της Ιαπωνίας.

Παραπομπές
----------

1. ↑  d'Alleva, Anne. Kara Hattersley-Smith, επιμ. *Arts of the Pacific Islands*Απαιτείται δωρεάν εγγραφή (στα English). New York: Perspectives - Harry N. Abrams, Inc. Publishers. σελίδες 75. ISBN 0-8109-2722-5. CS1 maint: Μη αναγνωρίσιμη γλώσσα (link)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 236996274
* LCCN: sh2004003610
* GND: 4493033-1

 |

 |
Οι **Νήσοι Μπόλσιγιε Πέσνιε**  (ρωσικά: Большие Пешные острова) είναι μια ομάδα δύο μικρών νησιών της Κασπίας Θάλασσας. Βρίσκεται 7 χλμ. από την ακτή, 15 χλμ νότια-νοτιοανατολικά του Πέσνοϊ.

Τα νησιά Μπόλσιγιε Πέσνιε απέχουν 2.5 χλμ. το ένα από το άλλο. Το βόρειο νησί έχει μήκος 2 χλμ. και μέγιστο πλάτος 0.7 χλμ. Το νότιο νησί με σχήμα μισοφέγγαρου έχει μήκος 3,2 χλμ. και πλάτος 400 μέτρωνκατά μέσο όρο.

Διοικητικά τα νησιά Μπόλσιγιε Πέσνιε ανήκουν στην Περιφέρεια Ατιράου του Καζακστάν.

Παραπομπές
----------

1. ↑  «Location». Αρχειοθετήθηκε από το πρωτότυπο στις 9 Ιανουαρίου 2008. Ανακτήθηκε στις 16 Δεκεμβρίου 2017.
2. ↑  Geonames
3. ↑  Geographic data[*νεκρός σύνδεσμος*]

Εξωτερικοί σύνδεσμοι
--------------------

* Πρότζεκτ Βιοποικιλότητας της Κασπίας Θάλασσας
Οι νήσοι **Μπάλενι** είναι μία συστάδα ακατοίκητων νησιών στο Νότιο Ωκεανό στην ευρύτερη περιοχή της Ανταρκτικής. Τα νησιά βρίσκονται στην γεωγραφική θέση μεταξύ 66°15' έως 67°35' νότια και 162°30' to 165°00' ανατολικά και εκτείνονται για περίπου 160 χλμ (99 μίλια) με κατεύθυνση βορειοδυτική - νοτιοανατολική. Καλύπτονται από πυκνό πάγο και είναι ηφαιστειογενούς προέλευσης.

Η νησιωτική ομάδα περιλαμβάνει τρία κυριώς νησιά: Γιάνκγ, Μπάκλ και Στάρτζ, τα οποία δημιουργούν μια νοητή γραμμή από βορειοδυτικά προς τα νοτιοανατολικά καθώς και διάφορες άλλες μικρότερες νησίδες και βράχια όπως η νήσος Ρόου, η νήσος Μπόραντειλ, η νησίδα Σαμπρίνα κ.α.

Τα νησιά διεκδικούνται από τη Νέα Ζηλανδία ως μέρος της εξάρτησης Ross (βλέπε Εδαφικές Διεκδικήσεις στην Ανταρκτική).

Παραπομπές
----------

1. ↑  Μοίρα, Δρ. Πολυξένη· Μυλονώπουλος, Δρ. Δημήτριος (2020). *Ναυτική Γεωγραφία*. Αθήνα: Ίδρυμα Ευγενίδου. σελ. 34. ISBN 978-960-337-158-8.

Εξωτερικοί σύνδεσμοι
--------------------

* Πολυμέσα σχετικά με το θέμα  Balleny Islands στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 115146152985005251038
* LCCN: sh96008080

 |

 |
Το εκκλησιαστικό περιοδικό **Νέα Σιών** αποτελεί επίσημη έκδοση του πατριαρχείου Ιεροσολύμων.

Η *Νέα Σιών* πρωτοεκδόθηκε το 1904 και αρχικά η έκδοσή του ήταν μηνιαία. Εκτός από τη δημοσίευση ειδήσεων σχετικών με το Πατριαρχείο Ιεροσολύμων, ως το επίσημο όργανό του, πραγματευόταν θέματα αφορώντα τη Θεολογία, την Ιστορία και την τοπογραφία της Παλαιστίνης και θέματα ευρύτερου χριστιανικού ενδιαφέροντος.

Τα τελευταία χρόνια επιχειρήθηκε να λειτουργήσει ως καθαρά επιστημονικό περιοδικό σύγγραμμα, όμως λόγω των πολλών προβλημάτων που αντιμετωπίζει το Πατριαρχείο η έκδοσή του δεν είναι πλέον τακτική και γίνεται από την Αθήνα και όχι από το τυπογραφείο του Παναγίου Τάφου, όπως συνέβαινε αρχικά. Πλησιάζει πλέον τους 90 τόμους.

Εξωτερικοί σύνδεσμοι
--------------------

* «Νέα Σιών», Ψηφιακό Αρχείο
Το **Μποάκο** (ισπανικά: Boaco) είναι ένας από τους έξι δήμους του Διαμερίσματος Μποάκο της Νικαράγουας. Πρωτεύουσα είναι η πόλη Μποάκο, η οποία είναι και πρωτεύουσα του διαμερίσματος.

Γεωγραφία
---------

Το διαμέρισμα συνορεύει με τα διαμερίσματα Μούυ Μούυ στα βόρεια, Σαν Λορένσο στα νότια, Καμοάπα στα νότια και ανατολικά και Τεουστέπε, Σαν Χοσέ δε λος Ρεμάτες και Σάντα Λουσία στα δυτικά. Το ψηλότερο σημείο είναι το Σέρρο δε λα Βιέχα, με ύψος 1.020 μ.

Η πόλη
------

| Έκταση (km²) | Πληθυσμός | Πυκνότητα (κάτοικοι ανά km²) τ |
| --- | --- | --- |
| 1.086,81 | 56.900 | 52,3 |

### Ονομασία

Το όνομα Μποάκο προέρχεται από την λέξη Boa(j) που σημαίνει «μάγοι» και την κατάληξη -ο που σημαίνει «τόπος». Ονομάζεται δε και Πόλη των Δύο Ορόφων (Ciudad de Dos Pisos) από τον Αρμάντο Ινσέρ Μπαρκέρο (Armando Incer Barquero).

### Ιστορία

Η πόλη ιδρύθηκε από Ισπανούς αποίκους που μετανάστευσαν από την σημερινή Γουατεμάλα. Στο παρελθόν ανήκε στο διαμέρισμα Τσοντάλες. Στις 4 Φεβρουαρίου του 1910 η κυβέρνηση Χοσέ Μαδρίς ίδρυσε το διαμέρισμα Χερές (Jerez) με πρωτεύουσα την πόλη του Μποάκο. Ωστόσον ο εν λόγω νόμος ανηρέθη ώσπου στις 18 Ιουλίου του 1935 η κυβέρνηση Χουάν Μπαουτίστα Σακάσα δημιούργησε το διαμέρισμα Μποάκο.

### Γεωγραφία

Η πόλη βρίσκεται 88 χιλιόμετρα ανατολικά της Μανάγουα. Η ψηλότρη κορυφή είναι ο Λόφος της Γραός (El Cerro de la Vieja).

#### Κλίμα

Η μέση θερμοκρασία της πόλης κυμαίνεται μεταξύ 27 και 30 °C κατά το θέρος και 18 °C κατά τον χειμώνα, ενώ ο ετήσιος υετός είναι 1.200-2.000 mm.

Φωτογραφίες
-----------

* Εκκλησία στο Μποάκο.Εκκλησία στο Μποάκο.
*

Παραπομπές
----------

1. ↑  *Απογραφή του 2005 στη Νικαράγουα*.

Πηγές
-----

* Αγγλική Βικιπαίδεια

Εξωτερικοί σύνδεσμοι
--------------------

* Πολυμέσα σχετικά με το θέμα  Boaco στο Wikimedia Commons

  


|  |  |  |  |
| --- | --- | --- | --- |
| 

| π • σ • ε
Διαμέρισμα Μποάκο |
| --- |
|  |
| 
* Καμοάπα
* Μποάκο
* Σαν Λορένσο
* Σαν Χοσέ δε λος Ρεμάτες
* Σάντα Λουσία
* Τεουστέπε
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 126852976
* LCCN: n99045041

 |

 |
Στον αθλητισμό, **πρωτάθλημα** είναι σειρά αγώνων μεταξύ ατόμων ή ομάδων ο νικητής των οποίων ανακηρύσσεται πρωταθλητής.

Συστήματα πρωταθλήματος
-----------------------

Διάφορες μορφές διαγωνισμού μπορούν να αναφέρονται με τον όρο πρωτάθλημα. 

### Σύστημα αγώνα τίτλου

Σε αυτό το σύστημα, ένας αγωνιζόμενος πρέπει να προκαλέσει τον τωρινό πρωταθλητή για να κερδίσει το πρωτάθλημα. Ένας αγωνιζόμενος (που ονομάζεται *διεκδικητής νούμερο 1*) μπορεί να προκαλέσει τον τωρινό πρωταθλητή, αφού νικήσει άλλους διεκδικητές. Αυτή η μορφή πρωταθλήματος χρησιμοποιείται στην πάλη, την πυγμαχία, τις μεικτές πολεμικές τέχνες και άλλα μαχητικά αθλήματα. 

### Σύστημα τουρνουά

Ο όρος «πρωταθλήματα» χρησιμοποιείται συχνά για να αναφερθεί σε τουρνουά, είτε χρησιμοποιώντας μία μορφή νοκ άουτ, όπως στο Γουίμπλεντον και σε άλλα πρωταθλήματα της αντισφαίρισης, είτε σε μικτή μορφή με ομίλους, ακολουθούμενους από γύρους νοκ άουτ, όπως στο Ευρωπαϊκό Πρωτάθλημα Ποδοσφαίρου. 

Μια παραλλαγή της μορφής νοκ άουτ είναι η μορφή "best-of-X" ή σειράς, όπου δύο ομάδες αντιμετωπίζουν η μία την άλλη για συγκεκριμένο αριθμό αγώνων, μέχρις ότου μία ομάδα κερδίσει την πλειοψηφία των συγκεκριμένων αγώνων, - τα περισσότερα από τα εναπομείναντα παιχνίδια δεν παίζονται πια - και μόνο τότε η ηττημένη ομάδα αποκλείεται από το τουρνουά και η νικήτρια ομάδα προχωράει στον επόμενο γύρο. Αυτή η μορφή κυριαρχεί στα αμερικανικά αθλήματα, όπως το μπέιζμπολ, το χόκεϊ επί πάγου και η καλαθοσφαίριση. 

### Σύστημα πρωταθλήματος

Τα πρωταθλήματα σε διάφορα αθλήματα, συμπεριλαμβανομένου του ράγκμπι γιούνιον και του ποδοσφαίρου, χρησιμοποιούν ένα σύστημα πρωταθλήματος στο οποίο όλοι οι συμμετέχοντες του πρωταθλήματος παίζουν ο ένας εναντίον του άλλου, είτε μία φορά είτε πολλές φορές. 

### Συστημα πλέι οφ

Σε πολλά πρωταθλήματα αθλητισμού, χρησιμοποιείται ένα σύστημα πλέι οφ για να καθοριστεί ο νικητής του πρωταθλήματος. Οι ομάδες ανταγωνίζονται σε μια κανονική περίοδο διαφόρων μορφών και ένας περιορισμένος αριθμός ομάδων προκρίνεται στα πλέι οφ. Αν και αυτό το σύστημα ταυτίζεται ως επί το πλείστον με τις Ηνωμένες Πολιτείες και τον Καναδά, βρίσκεται συχνά σε άλλες χώρες της Βόρειας Αμερικής και είναι επίσης πρότυπο σε αθλήματα που επηρεάζονται από τη Βόρεια Αμερική (π.χ. καλαθοσφαίριση, μπέιζμπολ, χόκεϊ επί πάγου), καθώς και σε παραλλαγές του ποδοσφαίρου. Τα πλέι οφ (γνωστά σε ορισμένες χώρες, κυρίως στην Αυστραλία , ως "σειρά τελικών") είναι ένα τουρνουά όπου οι ομάδες παίζουν αγώνα ή αγώνες νοκ άουτ. Το πρωτάθλημα θεωρείται συχνά ο τελικός των πλέι οφ (π.χ. Σούπερ Μπόουλ, Stanley Cup, τελικοί του NBA, World Series, κ.λπ.). Το σύστημα πλέι οφ μπορεί να θεωρηθεί ως ένα υβρίδιο μεταξύ του συστήματος πρωταθλήματος και του συστήματος τουρνουά, όπου ένα πρωτάθλημα χρησιμοποιείται για τον προσδιορισμό των προκριθέντων ομάδων για το τουρνουά. 

Στο NFL, ο όρος "παιχνίδι πρωταθλήματος" χρησιμοποιείται για να αναφερθεί στους αγώνες που αποφασίζουν τους πρωταθλητές καθεμίας από τις δύο περιφέρειες, τη NFC και την AFC. Αυτά τα παιχνίδια είναι στην ουσία ημιτελικοί, καθώς καθορίζουν τους δύο αντιπάλους στο Super Bowl.
Συντεταγμένες: 05°38′S 155°53′W﻿ / ﻿5.633°S 155.883°W﻿ / -5.633; -155.883

|  |
| --- |
|  **Στάρμπακ Νήσος**  |
|  |
| **Θέση** | Ειρηνικός Ωκεανός, Κεντρικά Νησιά Γραμμής Ισημερινού |
| **Συντεταγμένες** | 5°38′Ν, 155°53′Δ |
| **Έκταση** | 25 χμ² |
| **Χώρα** | Κιριμπάτι |
| **Πληθυσμός** | ακατοίκητο |

Η **Νήσος Στάρμπακ** (αγγλικά: Starbuck Island‎), επίσης γνωστή και ως Νήσος Βολοντήρ (Volunteer Island), είναι μια ακατοίκητη κοραλλιογενής ατόλλη στον κεντρικό Ειρηνικό Ωκεανό, και είναι τμήμα των Κεντρικών Νήσων Γραμμής Ισημερινού και ανήκει στο Κιριμπάτι. Προηγούμενα ονόματα του υπήρξαν και τα Barren Island (Άγονο), Coral Queen Island (Κοραλλιογενής Βασίλισσα), Hero Island (Ήρωας), Low Island (Χαμηλό), Starve Island (Λιμοκτονίας) ή Volunteer Island (Εθελοντής)

Βρίσκεται στις γεωγραφικές συντεταγμένες 5°37′Ν, 155°56′Δ, και έχει διαστάσεις 8,9 χμ από ανατολή προς δύση και 3,5 χμ από βορρά προς νότο. Το Νησί Στάρμπακ το πρωτοείδε το 1823 ο Βαλεντίνος Στάρμπακ, αρχηγός ενός Βρετανικού φαλαινοθηρικού σκάφους. Το διεκδίκησαν οι Ηνωμένες Πολιτείες υπό την Πράξη Νήσων με Γκουανό του 1856, αλλά το έλεγχαν οι Βρετανοί μετά το 1866. Η Νήσος Στάρμπακ σκάφτηκε για φωσφάτα μεταξύ 1870 και 1893. Λόγω του χαμηλού του ύψους (στο ψηλότερο του σημείο, το νησί υψώνεται περίπου στα 5 μ) υπάρχουν επικίνδυνοι περιβάλλοντες ύφαλοι, ένας αριθμός πλοίων ναυάγησε στο νησί Στάρμπακ στα τέλη του 19ου αιώνα.

Η Νήσος Στάρμπακ έχει χαρακτηριστεί ως προστατευμένη περιοχή από τα Ηνωμένα Έθνη και είναι το σπίτι μιας αποικίας με σταχτιούς ποταμογλάρονους.

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ατόλες και Νησιά του Κιριμπάτι |
| --- |
|  |
| Νησιά Γκίλμπερτ | 
* Μακίν
* Μπουταριτάρι
* Μαρακέι
* Αμπαϊάνγκ
* Ταράουα
* Μαϊάνα
* Αμπεμάμα
* Κουρία
* Αρανούκα
* Νονούτι
* Ταμπιτεουέα
* Μπέρου
* Νικουνάου
* Ονοτόα
* Ταμάνα
* Αροράε
 |
|  |
| Δυτικά των Γκίλμπερτ | 
Μπανάμπα |
|  |
| Νησιά Φοίνικα | 
* Αμπαριρίνγκα
* Εντέρμπουρυ
* Μπίρνι
* ΜακΚήν
* Ραουάκι
* Μάνρα
* Ορόνα
* Νικουμαρόρο
 |
|  |
| Νησιά Γραμμής Ισημερινού | 
* Τεράινα
* Ταμπουαεράν
* Κιριτιμάτι
* Μάλντεν
* Στάρμπακ
* Βοστόκ
* Καρολίνα
* Φλιντ
 |
|  |
| Ύφαλοι | 
* Γουίνσλοου
* Καροντελέτ
* Φίλιππο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315135529
* LCCN: sh95009844
* GND: 4508625-4

 |

 |
Συντεταγμένες: 15°53′32″S 54°31′29″E﻿ / ﻿15.89222°S 54.52472°E﻿ / -15.89222; 54.52472

Θέση των Διασκορπισμένων Νησιών στον Ινδικό Ωκεανό:  

• 1 : Μπάσσας ντα Ίντια  

• 2 : Νήσος Ευρώπα  

• 3 : Γκλοριόζος Νήσοι  

• 4 : Νήσος Χουάν ντε Νόβα  

• 5 : Τρομελέν Νήσος  

(KM : Κομόρες, MG : Μαδαγασκάρη, MU : Μαυρίκιος, MZ : Μοζαμβίκη, RE : Ρεϊνιόν, YT : Μαγιότ)
Η **Νήσος Τρομελέν** (στα Γαλλίκα: *Île Tromelin*/προφέρεται Τρομλέν) είναι ένα χαμηλό, επίπεδο νησί έκτασης 1 χλμ² στον Ινδικό Ωκεανό, περίπου 350 χλμ. ανατολικά της Μαδαγασκάρης στις γεωγραφικές συντεταγμένες 15°53′30′′Ν, 54°31′22′′Α. Δεν υπάρχουν λιμάνια ούτε αγκυροβόλια και η πρόσβαση στο νησί είναι δύσκολη. Το νησί έχει έναν αεροδιάδρομο 1.000 μέτρων. Είναι Γαλλική κτήση.

Το Τρομελέν είναι μια χαμηλή, καλυμμένη με θάμνους αμμώδης πρόσχωση με μήκος περίπου 1.700 μέτρα και πλάτος 700 μέτρα. και περιβάλλεται από κοραλλιογεννείς υφάλους. Είναι μέρος φωλιάσματος για θαλασσοπούλια και χελώνες.

Το νησί για πρώτη φορά αναφέρθηκε από έναν Γάλλο θαλασσοπόρο το 1722. Πήρε το όνομα του από τον Ιππότη του Τρομελέν, καπετάνιο του Γαλλικού πολεμικού πλοίου Ο Δελφίνος (*La Dauphine*), που επισκέπτηκε το νησί το 1776. Το Νησί Τρομελέν το κατέχει η Γαλλία από το 1954, αλλά το διεκδικεί και ο Μαυρίκιος. Το 1761 το Γαλλικό πλοίο Ουτίλ, που μετέφερε σκλάβους από τη Μαδαγασκάρη στον Μαυρίκιο, προσέκρουσε στους υφάλους του νησιού. Το πλήρωμα έφτασε στη Μαδαγασκάρη με μια σχεδία, εγκαταλείποντας περίπου 60 σκλάβους στο έρημο νησί. Δεκαπέντε χρόνια αργότερα, ο Ιππότης του Τρομελέν διέσωσε τους επιζώντες - επτά γυναίκες και ένα οκτάμηνο παιδί.

Το Τρομελέν έχει μια Αποκλειστική Οικονομική Ζώνη 280.000 χλμ², συνεχόμενη αυτής του Ρεϊνιόν. Ο μετεωρολογικός σταθμός του νησιού, που προειδοποιεί για κυκλώνες, ελέγχεται από μετεωρολόγους από το Ρεϊνιόν.

Χάρτης της Νήσου Τρομελέν

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Γαλλικά Νότια και Ανταρκτικά Εδάφη (περιφέρειες) |
| --- |
|  |
| Νήσοι Αγίου Παύλου-και-Άμστερνταμ | 
* Νήσος Αγίου Παύλου
* Νήσος Άμστερνταμ
 | Carte de localisation des Terres australes et antarctiques françaises. |
|  |
| Αρχιπέλαγος Κεργκελέν | 
Αρχιπέλαγος Κεργκελέν |
|  |
| Αρχιπέλαγος Κροζέ | 
Αρχιπέλαγος Κροζέ |
|  |
| Διάσπαρτες Νήσοι Ινδικού Ωκεανού | 
* Διάσπαρτες Νήσοι Ινδικού Ωκεανού (*Ένδοξες Νήσοι*
* *Νήσος Ευρώπη*
* *Νήσος Χουάν ντε Νόβα*
* *Ύφαλος Ινδίας*
* *Νήσος Τρομελέν*)
 |
|  |
| Αδελία Γη | 
Αδελία Γη |

 |

|  |  |  |  |
| --- | --- | --- | --- |
| 

| π • σ • ε
Διάσπαρτες Νήσοι Ινδικού Ωκεανού (διοικητικές υποδιαιρέσεις) |
| --- |
|  |
| 
* Ένδοξες Νήσοι
* Νήσος Ευρώπη
* Νήσος Χουάν ντε Νόβα
* Ύφαλος Ινδίας
* Νήσος Τρομελέν
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 147921347

 |

 |
Οι Κχοϊκχόι ( *Khoikhoi* ) είναι μία εθνική ομάδα από τη νότια Αφρική. 

Ο ανώτερος θεός των Κχοϊκχόι είναι ο *Γκαμάμπ* ( *Gamab* ), θεός του ουρανού και της μοίρας. Ρίχνει βέλη από τους ουρανούς στους θνητούς, σκοτώνοντάς τους. 

Ο *Τσούι* ( *Tsui* ή *Tsui'goab* ) είναι ο θεός της μαγείας, της βροχής και του κεραυνού. Ο *Γκουνάμπ* ( *Gunab* ) είναι ένας κακός θεός. 

Ένας από τους σημαντικότερους ήρωες των Κχοϊκχόι ήταν ο *Χεϊτσί-εϊμπίμπ* ( *Heitsi-eibib* ) ή απλά *Χεϊτσί*, που ήταν γόνος μιας αγελάδας και του μαγικού χόρτου που η αγελάδα έφαγε. Ήταν θρυλικός κυνηγός, μάγος και πολεμιστής και αυτός που σκότωσε το *Γκα-γκορίμπ* ( *Gago-rib* ). Επίσης σε πολλές περιπτώσεις πέθαινε και επανερχόταν στη ζωή. Κηδευτικοί σωροί από πέτρες για τον Χεϊτσί υπάρχουν σε πολλές τοποθεσίες στη νότια Αφρική. Λατρεύεται ως θεός του κυνηγιού. 

|  |  |  |  |
| --- | --- | --- | --- |
| 

| π • σ • ε
Μυθολογίες της Αφρικής |
| --- |
|  |
| 
* Ακάμπα
* Ακάν
* Αλούρ
* Ασάντι
* Μπαμπάρα
* Μπαμπουτί
* Μπανιαρουάντα
* Μπαζαρί
* Μπαουλέ
* Μπαβέντα
* Μπαζάμπι
* Μπαζίμπα
* Μπουσχόνγκο
* Δαχομέης
* Ντίνκα
* Εφίκ
* Αιγυπτιακή
* Εκόι
* Φαν
* Φενς
* Φιόρτ
* Χερέρο
* Ιμπιμπίο
* Ίμπο
* Ισόκο
* Κάμπα
* Καβιρόντο
* Κχοϊκχόι
* Κουρούμπα
* Λοτούκο
* Λουγκμπάρα
* Λούντα
* Μακόνι
* Μασάι
* Μόνγκο
* Μουντάνγκ
* Νγκμπάντι
* Νούπε
* Νυαμβέζι
* Ορόμο
* Οβάμπο
* Πυγμαίων
* Σαν
* Σερέρ
* Σόνα
* Σόνγκο
* Σονγκάι
* Σότο
* Τουμπούκα
* Ξόσα
* Γιορούμπα
* Ζούλου
 |

 |
Για τον αστερισμό, δείτε: Μυία (αστερισμός).  

Η **Μυία** (500 π.Χ.) ήταν μια πυθαγόρεια φιλόσοφος και, σύμφωνα με μεταγενέστερη παράδοση, μια από τις κόρες της Θεανώς της Κροτωνιάτιδος και του Πυθαγόρα. Ήταν παντρεμένη με τον Μίλωνα τον Κροτωνιάτη, τον φημισμένο αθλητή. Σε μικρή ηλικία ήταν αρχηγός στη χορωδία και αργότερα, ως γυναίκα, η θρησκευτική της συμπεριφορά ήταν υποδειγματική. Ο Λουκιανός στο έργο του *Μυίας ἐγκώμιον*, αναφέρει ότι θα μπορούσε να πει πολλά για την Μυία τη φιλόσοφο, αν η ιστορία της δεν ήταν τόσο γνωστή σε όλους.

Σώζεται ένα γράμμα που αποδίδεται στη Μυία, πιστεύεται όμως ότι είναι πλαστό και χρονολογείται τον 3ο ή 2ο αιώνα π.Χ. Το γράμμα απευθύνεται σε μια συγκεκριμένη Φύλλιδα και συζητά τη σπουδαιότητα της εκπλήρωσης των αναγκών ενός νεογέννητου μωρού, σύμφωνα με τις αρχές της αρμονίας. Σύμφωνα με την συγγραφέα, το μωρό από φυσικού του επιθυμεί μετριοπάθεια σε όλα τα πράγματα, όπως φαγητό, ένδυση, θερμοκρασία κλπ. και η παραμάνα του μωρού πρέπει να είναι μετριοπαθής επίσης.

Παραπομπές
----------

1. ↑  Clement of Alexandria, *Stromata*, iv. 19; Suda, *Myia*, *Theano*; Iamblichus, *Life of Pythagoras*, 30, 36; Porphyry, *Life of Pythagoras*, 4
2. ↑  Iamblichus, *Life of Pythagoras*, 30; Porphyry, *Life of Pythagoras*, 4
3. ↑  Lucian, *In Praise of a Fly*, 11
4. ↑  Ian Michael Plant, (2004), *Women writers of ancient Greece and Rome: an anthology*, page 79. University of Oklahoma Press
5. ↑  Mary Ellen Waithe, *A History of Women Philosophers. Volume 1, 600 BC-500 AD*, pages 15-17. Springer

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 57001801
* **Europeana**: agent/base/29927
* GND: 102400016
* ICCU: BVEV023009
* BNE: XX5300568

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Myia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Νέλσον Οντούμπερ** (*Nelson Orlando Oduber*, 7 Φεβρουαρίου 1947) είναι πολιτικός από την Αρούμπα, ο οποίος χρημάτισε δύο φορές πρωθυπουργός.

Προφίλ
------

Γεννήθηκε στις 7 Φεβρουαρίου του 1947. Είναι μέλος του *Movimiento Electoral di Pueblo* (Εκλογικό Λαΐκό Κίνημα, ΜΕΡ). Ήταν Πρωθυπουργός την περίοδο 1989 - 1994 και επέστρεψε στην πρωθυπουργία στις 30 Οκτωβρίου 2001, μετά τη νίκη του κόμματός του στις εκλογές. Το Σεπτέμβριο του 2005 κέρδισε ξανά τις εκλογές με 43% των ψήφων. 

### Εκλογική ήττα 2009

Στις επόμενες εκλογές, που διενεργήθησαν στις 25 Σεπτεμβρίου 2009, ο Οντούμπερ ηττήθηκε. Το AVP με αρχηγό τον Μάικ Έμαν, έλαβε 48% των ψήφων και 12 έδρες στο κοινοβούλιο, με το MEP να ακολουθεί με 36% και 8 έδρες. Μία έδρα κατέλαβε το Κόμμα Αληθινή Δημοκρατία. Για πρώτη φορά έπειτα από οκτώ χρόνια απώλεσε την πλειοψηφία του κοινοβουλίου ο Οντούμπερ. Ο Οντούμπερ απέδωσε την ήττα του σε ολλανδική παρέμβαση, καθώς διατάχθηκε έρευνα για υποθέσεις διαφθοράς στην Αρούμπα. Τον διαδέχθηκε στην πρωθυπουργία ο Μάικ Έμαν.

Εξωτερικοί σύνδεσμοι
--------------------

* - άρθρο στην εφημερίδα "Daily Herald"

Παραπομπές
----------

1. ↑  Rulers.org, μικρό βιογραφικό.
2. ↑  BBC- Προφίλ: Αρούμπα.
3. 1 2 3  «Aruba's opposition party wins parliament elections». Taiwan News. Αρχειοθετήθηκε από το πρωτότυπο στις 4 Ιουνίου 2011. Ανακτήθηκε στις 26 Σεπτεμβρίου 2009.
4. ↑  «Defeated Aruban PM blames Dutch interference». Expatica. Ανακτήθηκε στις 27 Σεπτεμβρίου 2009.
**Προμαντεία** ονομαζόταν η προτεραιότητα που έπαιρναν κάποιες πόλεις ή προσωπικότητες για να πάρουν χρησμό στο Μαντείο των Δελφών.

Περιγραφή
---------

Κατά την κλασική περίοδο, το ιερατείο των Δελφών θεσμοθέτησε ένα σύνολο τιμών που αποδίδονταν σε όσους εμφανίζονταν ως ευεργέτες, είτε αυτοί ήταν πόλεις ή ιδιώτες. Ο θεσμός της προμαντείας ήταν ένα από τα προνόμια που δίνονταν αρχικά σε πόλεις, οι οποίες είχαν παράσχει βοήθεια, συνήθως οικονομικής φύσεως, στο ιερό. Η προμαντεία ήταν στην ουσία δικαίωμα προτεραιότητας στην απόδοση χρησμών. Με δεδομένο το γεγονός ότι η χρησμοδοσία γινόταν σε συγκεκριμένες χρονικές στιγμές, το δικαίωμα αυτό ήταν πολύ σημαντικό. Από τις αρχές του 4ου αιώνα π.Χ. το δικαίωμα αυτό άρχισε να εκχωρείται και σε ιδιώτες. Επίσης συνδυαζόταν και με άλλα προνόμια όπως η προξενία και η προθυσία.

Βιβλιογραφία
------------

* Frateantonio, C. "Promanteia", Brill's New Pauly
* Benseler, G.Ed. (Begr.), Kaegi, A. (Bearb.): Promanteia. In: Diess.: Griechisch-deutsches Schulwörterbuch. Saurt, München 2004,(Nachdr. d. 15. Aufl. Leipzig 1931).
* Sourvinou-Inwood, Ch."What is polis religion?" στο Oswyn Murray, Simon R. F. Price (επιμ.),*The greek city. From Homer to Alexander. Clarendon*, Oxford 1990:298.
* Sokolowski, F. "On Promanteia and Prothysia in Greek Cults", *The Harvard Theological Review,* 47.3, 1954, 165-171
Συντεταγμένες: 44°37′N 19°54′E﻿ / ﻿44.617°N 19.900°E﻿ / 44.617; 19.900

Μεσαιωνικός χάρτης της Σίρμιας με την Ντεμπρτς
Η **Ντεμπρτς** (*σερβικά : Дебрц*) είναι χωριό της Σερβίας στο δήμο Βλαντιμίρσκι στην περιφέρεια Ματσβάτσκι. Θεωρείται ιστορική παλιά πρωτεύουσα των Σέρβων κατά τον μεσαίωνα και είναι γνωστή για τα ιαματικά νερά της. Βρίσκεται σε υψόμετρο 140 μέτρα, απέχει 14 χιλιόμετρα από το Βλαντιμίρσκι και σύμφωνα με την απογραφή του 2011 αριθμούσε 858 κατοίκους. Γεωγραφικά βρίσκεται στο έδαφος της Σάμπατς ποσαβίνα, δηλαδή της παρά τον ποταμό Σάβα περιοχή του Σάμπατς,

Η Ντεμπρτς είναι μία από τις μεγαλύτερες και πιο σημαντικές κοινότητες του δήμου Βλαντιμίρτσκι. Στην κοινότητα υπάρχουν πολλές υποδομές για τη ζωή των πολιτών της, όπως: κέντρο υγείας με φαρμακείο, σχολείο με γυμναστήριο και σύγχρονη βιβλιοθήκη, βρεφονηπιακός σταθμός, κτηνιατρικός σταθμός κτλ.

Ιστορία
-------

Η Ντέμπρτς δημιουργήθηκε στα τέλη του 13ου αιώνα όταν κι έγινε η πρωτεύουσα του Βασιλείου της Σίρμιας από το 1276 έως το 1283. Έπειτα έγινε πάλι μέρος του βασιλείου της Ουγγαρίας, του Βασιλείου της Σερβίας και αργότερα της Οθωμανικής αυτοκρατορίας. 

Στη θέση Γκραντουζίνε της Ντεμπρτς, 17 χλμ δυτικά από την Ομπρενόβτσκα, υπήρχε μεσαιωνικό κάστρο που χρησιμοποιούσε ως θερινή κατοικία ο βασιλιάς της Σίρμιας Στέφαν Ντραγκούτιν από το οποίο δημιουργήθηκε ο οικισμός και πήρε το όνομα του το χωριό. Στο Ουγγρικό βασίλειο ήταν γνωστό σαν *Ντέμπρετσεν*. Τον 15ο αιώνα το κάστρο ανήκε στον Ράντιτς Ποστουπόβιτς και έπειτα στον δεσπότη Τζούρατζ Μπράνκοβιτς.

Δημογραφικά
-----------

Ο οικισμός Ντέμπρτς έχει 797 κάτοικους και ο μέσος όρος ηλικίας είναι 40,7 χρόνια (39,7 για τους άνδρες και 41,7 για τις γυναίκες). Το χωριό έχει 280 νοικοκυριά, ενώ ο συνολικός αριθμός των κατοικιών είναι 493, Ο μέσος αριθμός των ατόμων ανά νοικοκυριό είναι 2,84. Σύμφωνα με την τελευταία απογραφή, ο αριθμός των ατόμων που ζουν μετανάστες στο εξωτερικό είναι 38.

Το χωριό σε μεγάλο βαθμό κατοικείται από Σέρβους (σύμφωνα με την απογραφή του 2002), και τις τελευταίες τρεις απογραφές, παρατηρήθηκε μείωση του πληθυσμού. Τα ακόλουθα στατιστικά στοιχεία είναι από το 2002. 

* 1948 = 712
* 1953 = 734
* 1961 = 809
* 1971 = 853
* 1981 = 921
* 1991 = 890
* 2002 = 933
* 2011 = 809

Παραπομπές
----------

1. ↑  **Попис 2011 (први резултати**)
2. ↑  Књига 9, Становништво, упоредни преглед броја становника 1948, 1953, 1961, 1971, 1981, 1991, 2002, подаци по насељима, Републички завод за статистику, Београд, мај 2004, ISBN 86-84433-14-9

Εξωτερικοί σύνδεσμοι
--------------------

* Мапе, аеродроми и временска ситуација локација (-{Fallingrain}-)
* Сателитска мапа (-{Wikimapia}-)
* Гугл сателитска мапа (-{Maplandia}-)
* План насеља на мапи (-{Mapquest}-)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Дебрц  της Σερβικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Νέναντ Σιμεούνοβιτς** είναι Σέρβος πρώην διεθνής πετοσφαιριστής, ο οποίος γεννήθηκε στην Τούζλα της Βοσνίας στις 13 Απριλίου 1982 και αγωνίστηκε ως ακραίος σε ομάδες της Σερβίας, της Ελλάδας, της Ρωσίας και της Τουρκίας.

Καριέρα
-------

Ο Σιμεούνοβιτς ξεκίνησε την καριέρα του από την ομάδα της Βοϊβοντίνα, ενώ παράλληλα κατέλαβε την τέταρτη θέση στο ευρωπαϊκό πρωτάθλημα νέων με την εθνική ομάδα της Σερβίας. Το καλοκαίρι του 2004, μεταγράφηκε στον Μίλωνα, χωρίς όμως να καταφέρει να παραμείνει στην Α1 εθνική κατηγορία.

Ακολούθησε η μεταγραφή του στην Τουρκία και την Πολίς Ακαντέμικ, πριν επιστρέψει στην Ελλάδα και τον Άρη, στον οποίο αγωνίστηκε για ενάμισι χρόνο. Ολοκλήρωσε τη σεζόν 2007-2008 στην Κύπρο και τον Παφιακό, για να συνεχίσει την επόμενη σεζόν στη σερβική Ραντνίσκι.

Το 2009 μεταγράφηκε στη Ρωσία και την Κούζμπας-Κεμερόβο, πριν επιστρέψει για άλλον ένα χρόνο στη Βοϊβοντίνα, ενώ το 2011-2012 κατέκτησε την έκτη θέση του ελληνικού πρωταθλήματος με τη Λαμία. Ολοκλήρωσε την καριέρα του το 2014, με τελευταίους σταθμούς τη βοσνιακή Κακάνι και τη λιβανέζικη Μοντ Λα Σαλέ.

Παραπομπές
----------

1. ↑  «ΑΡΗΣ 2006-2007 - Greekvolley.com». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 29 Σεπτεμβρίου 2015.
2. ↑  Ο σταθερός Νέναντ Σιμεούνοβιτς | Star Κεντρικής Ελλάδας[*νεκρός σύνδεσμος*]
3. ↑  Odbojkaši Kaknja sutra u Kragujevcu protiv Radničkog

Πηγές
-----

* SIMEUNOVIC NENAD - Greekvolley.com Αρχειοθετήθηκε 2016-03-04 στο Wayback Machine.
* VOLLEY TREND - Sport agency
* Nenad Simeunović - WorldofVolley[*νεκρός σύνδεσμος*]
Ο **Νίκος Ζωγράφος** (1881-1967) ήταν Έλληνας φωτογράφος.

Βίος
----

Ο Νίκος Ζωγράφος γεννήθηκε στη Σμύρνη και σπόυδασε φωτογραφία στο Παρίσι. Το 1905 επέστρεψε στην γενέτειρά του και άνοιξε φωτογραφείο στην οδό Φράγκων. Στη συνέχεια εγκαταστάθηκε στην οδό Χατζηστάμου. Ήταν από τους πρώτους που φωτογράφησαν την αποβίβαση του ελληνικού στρατού. Στο φωτογραφείο του φωτογραφήθηκε η Ασπασία Παπαδοπούλου, αδελφή του Μακεδονομάχου Παύλου Μελά, γνωστή ως *μάνα του στρατιώτη*. Μετά τη Μικρασιατική Καταστροφή βρέθηκε στην Αθήνα όπου συνέχισε την ίδια εργασία.

Φωτογραφία τραβηγμένη από τον Νίκο Ζωγράφο. Παρέλαση τμήματος του Ελληνικού Στρατού στην προκυμαία της Σμύρνης, 2 Μαΐου 1919.

Παραπομπές
----------

1. ↑  Άλκης Ξανθάκης, Ιστορία της Ελληνικής φωτογραφίας, 1839-1970, εκδ. Πάπυρος, Αθήνα, 2008, σελ.261

Πηγές
-----

* Άλκης Ξανθάκης, Ιστορία της Ελληνικής φωτογραφίας, 1839-1970, εκδ. Πάπυρος, Αθήνα, 2008, σελ.261